Na podlagi 3. člena Navodila za pripravo poročila neodvisnega revizorja za leto 2023, št. 0073-5/2023/1 z dne 8.1.2024, objavljenega na spletni strani Ministrstva za delo, družino, socialne zadeve in enake možnosti dne 10.1.2024, minister za delo, družino, socialne zadeve in enake možnosti izdaja

**Ključ za preverjanje vsebine določene v Navodilu za pripravo poročila neodvisnega revizorja za leto 2023**

1. člen

S tem ključem se določi podrobnejši način preverjanja vsebine, določene v Navodilu za pripravo poročila neodvisnega revizorja za leto 2023 (v nadaljnjem besedilu: Navodilo). Določi se napotene delavce, zaposlene pri delodajalcu za zagotavljanje dela delavcev uporabniku v letu 2023, pri katerih se bo preverjala vsebina določena v Navodilu, in podrobnejši obseg preveritev pri tako določenih delavcih.

1. člen

Neodvisni revizor prične vsebino iz prvega odstavka 2. člena Navodila preverjati pri napotenem delavcu, katerega priimek se začne na črko U, po vrstnem redu dokler ne preveri 10% napotenih delavcev zaposlenih pri delodajalcu za zagotavljanje dela delavcev uporabniku. Če do konca abecede ni zajetih 10% napotenih delavcev zaposlenih pri delodajalcu za zagotavljanje dela delavcev uporabniku, se nadaljuje od začetka abecede.

1. člen

Ta ključ začne veljati naslednji dan po objavi na spletni strani Ministrstva za delo, družino, socialne zadeve in enake možnosti.

Luka Mesec

MINISTER

Št.: 0073-5/2023-2611-2

Datum: 19.3.2024